Un bărbat din județul Neamț și-a distrus mașina live pe Facebook după ce polițiștii care l-au oprit în trafic i-au reținut certificatul de înmatriculare pentru mai multe defecțiuni.
Potrivit IPJ Neamț, bărbatul a fost oprit de polițiștii rutieri și specialiștii Registrului Auto Român Neamț în orașul Roznov, luni, 13 mai, în jurul orei 9.10.
„În urma verificărilor efectuate de polițiști, împreună cu reprezentanții R.A.R Neamț, s-a stabilit că autoturismul în cauză prezenta multiple defecțiuni, fapt pentru care a fost sancționat conform OUG 195/2002, iar ca măsură complemetnară, certificatul de înmatriculare a fost reținut, a transmis IPJ Neamț.
În imaginile din timpul live-ului se observă ând acesta îşi sparge geamurile şi farurile maşinii, cu extinctorul, şi afirmă că de abia acum se poate spune că maşina are defecţiuni.
„Asta mașină nu-i bună? Lasă că o fac eu bună. În 25 de ani nu am putut să câştig o bucată de pâine. Vreți certificat? Na certificat”, spune bărbatul pe filmare.
Pe lângă acestea, șoferul a adresat injurii şi cuvinte jignitoare, distrugând mai multe elemente ale autoturismului său”, spune IPJ Neamț, precizând că polițiștii l-au amendat apoi și pentru adresare de cuvinte jignitoare.